Kik vagyunk?
Hogy lettünk olyanok, amilyenek vagyunk?
Emberként egész életünkben
próbáljuk megérteni önmagunkat.
De néha túl közel vagyunk ahhoz, hogy tisztán lássunk.
Ezért szeretjük más világok történeteit.
És a csimpánzok világa
egyfelől annyira hasonlít a miénkre…
másfelől pedig annyira különbözik…
Olyan történeteket mesél el, amelyek felülmúlják a képzeletünket.
Amelyek azért olyan erőteljesek,
mert valódiak.
UGANDA, NGOGO ERDEJE
Ngogo erdeje hatalmas, összefüggő terület.
És az erdő mélyén
egy virágzó társadalom él.
A Ngogo csimpánzok.
Ennek az újdonsült anyának és kölykének
ez az otthona.
A CSIMPÁNZOK BIRODALMA
A csimpánzok a legközelebbi élő rokonaink.
A DNS-ünk több mint 98%-án osztozunk.
Nagyon intelligens lények.
És nagyon érzelmesek.
Több mint 60 évig élhetnek,
és az életük szakaszai hasonlóak a mieinkhez.
A Ngogo minden csimpánza egyéniség…
saját egyedi személyiséggel és célokkal.
Ezt kifejezendő,
a tudósok mindegyiküknek nevet adtak.
A ngogói társadalom összetett.
Családi és társadalmi kötelékek komplex hálózatából áll,
ahol minden csimpánznak kapcsolatokat kell teremtenie,
és meg kell találnia a helyét a csoportban.
A legtöbb csimpánzcsoport 50 vagy 60 egyedet számlál.
De itt, Ngogóban,
kétszer annyian vannak.
Több mint 120 csimpánz él itt együtt.
A legnagyobb csoport, amit valaha felfedeztek.
Ngogo paradicsom a csimpánzok számára.
Rengeteg gyümölcsfa található itt.
A gyümölcs pedig a csimpánztársadalom éltető eleme.
Mivel sok csimpánz igyekszik megtalálni a saját útját,
szoros a verseny.
Az élet a politikáról és a hatalomról szól.
A ngogói társadalom hierarchikus.
És a csimpánzok mindig keresik a lehetőségeket
a feljebb jutásra.
A hierarchia csúcsán Ngogóban a legerősebb csimpánz foglal helyet.
Jackson. Az alfa-hím.
31 ÉVES
Jackson már hat éve van irányító pozícióban.
De alfa-hímnek egyre öregebbnek számít.
Ha a csúcson marad,
nem mutathat gyengeséget.
Meg kell mutatnia az erejét.
Ez az, amit Jackson akar.
A csoport tisztelettel hívja és közelíti meg.
De Jackson jól tudja,
hogy egyes csimpánzok kevésbé tisztelik, mint mások.
21 ÉVES
Egy ilyen korú csimpánz túl fiatal ahhoz, hogy valódi kihívás legyen Jacksonnek.
De nem minden csimpánz olyan okos
vagy magabiztos, mint Abrams.
De Jacksonnak van védelme.
Miles.
40 ÉVES
Egy óriási csimpánz.
Ő a Ngogóban valaha ismert legnagyobb példány.
Jackson és Miles között szoros a kötelék,
és rendszeresen kurkásszák egymást.
Ütőképes szövetség az övék.
A kurkászás minden csimpánz számára az élet fontos része.
Ezáltal teremtenek és tartanak fenn társas kapcsolatokat.
Ez a beszélgetés csimpánz megfelelője.
A lényege a politika.
Tervezés.
Meggyőzés.
Szövetkezés.
1. JACKSON
2. MILES
A kurkászással szövetségek alakulnak.
5. CARTER, 6. MORTON
4. PETERSON
És a szövetségek hatalmat teremtenek.
2. MILES, 7. EVANS
Még a legerősebb csimpánzoknak is…
7. EVANS, 8. WILSON
…nehéz egyedül dominálni.
Az, hogy kikkel kurkásszák egymást, sokat elárul a státuszról és ambíciókról.
3. ABRAMS
De ha nincs kurkászópartnered,
a legkevésbé sem foglalkoztatnak a státusz és az ambíciók.
14 ÉVES
A tizennégy nem könnyű kor egy hím csimpánz számára.
Ekkor elkülönül az anyjától…
és más hímekkel kell kapcsolatokat kialakítania.
Ez egyeseknek könnyebb,
mint másoknak.
Gus kívülálló.
De ez nem maradhat így.
Barátokat kell találnia.
Ngogo erdejében
nem bölcs dolog túl sok időt egyedül tölteni.
21 ÉVES
Christine kicsinye körülbelül hat hónapos.
Ebben a korban sokkal erősebbek és fejlettebbek, mint az embergyerekek.
De még mindig igen sebezhetők.
Ngogóban nem minden csimpánzbébi éri meg az első szülinapját.
Ebből kifolyólag
csak ezt követően kap majd nevet.
Christine-nek a kicsinyére kell összpontosítania,
és így idősebb lánya, Nadine magára marad.
7 ÉVES
Régen anyja teljes figyelmét élvezte.
Most el van hanyagolva.
Csimpánz létére is gyorsan fejlődik a kölyök.
És kezd önállóbbá válni.
Szocializálódni szeretne.
A kölykökkel szemben a legtöbb csimpánz elég toleráns.
Mégis biztonságosabb, ha olyannal kezd, aki hasonló súlycsoport.
A probléma az, hogy a fiatal csimpánzok kevésbé elnézőek.
Minél függetlenebbé válik a kölyök,
annál nagyobb bajba kerülhet.
A nagy hímek veszélyt jelentenek.
Ha az útjukba kerül, súlyosan megsérülhet.
És az olyan alfák miatt, mint Jackson,
aki bárhol, bármikor fitogtathatja az erejét,
Christine sosem lazíthat igazán.
Mindez elég kimerítő.
Az anyja látott már ilyet.
Nem igazán érdekli.
De a nővérét igen.
A nővérek közötti kötelék első jelei.
A Ngogo egy esőerdő.
A viharok itt az élet részét képezik.
A csimpánzok általában menedéket keresnek.
Bár nem mindegyik.
Néhány csimpánz erőt merít a viharból.
És felhasználja, hogy szokatlan módon mutassa ki a dominanciáját.
Az esőtánccal.
Abrams erőteljes üzenetet küld.
Jackson egyelőre nem tesz semmit.
Előbb-utóbb viszont cselekednie kell majd.
Mert Abrams minden nappal
egyre magabiztosabbá válik.
Gus még mindig egyedül van.
De van egy terve.
Gus ugyan fura szerzet, de azért nem ostoba.
Nem Jackson az egyetlen,
aki észrevette, hogy Abrams felfelé törekszik.
Ez lehetőséget adhat egy nagyon hasznos kapcsolat kialakítására.
Gus igazán próbálkozik.
Egy olyan feltörekvő, mint Abrams, örül, hogy ilyen sokan kurkásszák.
Gus igazi próbatétele azonban
az lesz, ha visszakapja Abramstől a gondoskodást.
De ő elutasítja.
Abrams sokkal fontosabb kurkászópartnert keres.
Ha Abrams szövetséget tud kötni Jackson legfontosabb szövetségesével,
az gyengíti Jackson alfa pozícióját.
És Miles befogadónak tűnik.
Jackson érzi Abrams törekvéseit.
De az kell, hogy a csoport az ő vezetése alatt egyesüljön.
Egyesüljön egy közös ellenség ellen.
A csimpánzok territoriális lények.
A ngogói csoport egy meghatározott területen él,
minden oldalról más, ellenséges csimpánzok veszik őket körül.
Az erőforrásaik biztosítása érdekében
járőröznek a határaikon.
A járőrözés veszélyes vállalkozás.
De a terület védelme annyira fontos,
hogy még a legvalószínűtlenebb jelöltek is részt vesznek benne.
Minden csimpánznak döntenie kell.
Megéri-e a kockáztatni?
Pork Pie messze nem a legkeményebb vagy legbátrabb csimpánz.
De talán még neki is megéri a veszélyt.
A csimpánzok területük északi határa felé tartanak.
A járőrök több mérföldet is megtesznek,
és több nehéz órán át kitartanak.
Még a legnagyobb, legagresszívebb hímek is
idegesek lesznek, ahogy közelednek a határvidékhez.
Ami Pork Pie-t illeti,
hátul kullog,
és nem szívesen halad tovább.
Abrams viszont pont ott van, ahol lenni akar.
A sűrűjében.
Ahogy a csoport eléri az északi határt,
és ismeretlen területre lép,
minden veszélyesebbé válik.
A csimpánzcsoportok között nincsenek baráti kapcsolatok.
Ha két csoport összetalálkozik,
két lehetőség van.
Futni vagy támadni.
A csimpánzok hallgatóznak: hívójelekre és mozgás zajaira figyelnek.
Pork Pie megelégelte.
Elhagyja az őrjáratot.
Egyedül.
Gus viszont marad.
Más csimpánzok is vannak a közelben.
Akik ellenségesek lesznek.
Meg kell ítélniük, melyik csapatban vannak többen.
És dönteni, hogy visszavonuljanak
vagy támadjanak.
Jacksont Miles védi hátulról.
Most már nincs visszaút.
Úgy döntöttek, támadnak.
Agressziójuk eredményt hozott.
Az északi csoport visszavonult.
Ez sikert jelent az őrjárat számára.
A határ biztonságos,
és győztesen térhetnek vissza területük középpontjába.
Mivel a nagy hímek északra mentek,
Christine végre lazíthat.
A kölyke egyre erősödik.
Itt az ideje, hogy felfedezze az élet egy másik fontos részét Ngogóban.
A lombkoronát.
Nem nyűgözte le.
Anyja nem hagyhatja, hogy túl magasra másszon,
mert onnan veszélyes lezuhanni.
Ennyi elég egy napra.
Az őrjárat visszatér a határvidékről.
És észrevettek valamit a fák tetején.
A ngogói csoport nem tűr el más csimpánzokat a területén.
Viszont más főemlősökkel osztoznak a területen.
Ami több nagy majomcsoportot is jelent.
A majmok nem vetélytársak a csimpánzok számára.
Zsákmányállatok.
A hús kedvelt táplálék a csimpánzok számára.
De nem ez az egyetlen értéke.
A hús megosztása fontos társadalmilag
és politikailag egyaránt.
Jackson osztozik a szövetségeseivel.
És mindenkinél jobban megosztozik Milesszal.
Ugyanakkor
szándékosan kihagy másokat.
Abrams kizárása annak a jele,
hogy továbbra is Jackson birtokolja a hatalmat Ngogóban.
Egy győztes őrjárat
és egy sikeres vadászat.
A mai nap jó nap volt Jackson
és a ngogói csimpánzok számára.
A majmok fontos élelemforrást jelentenek a ngogói csimpánzoknak.
De a legfontosabb táplálékforrás gyanánt mindig a gyümölcsfák szolgálnak.
Ez a ngogói társadalom alapja.
A területük közepén éppen beértek egy fügefa gyümölcsei,
így a csimpánzok pihenhetnek és lakomázhatnak.
Gus élete nagy részében a pálya széléről figyelt.
Szemlélődőbb, mint a többiek.
És gyorsan kiszúr bármi szokatlant.
Pork Pie az.
Egyedül talált rá,
és megölte egy rivális csoport
a ngogói territóriumuk kellős közepén.
Ha itt megölhetnek egy csimpánzt…
akkor ez az erdei királyság…
és az itt élő csimpánzok…
sincsenek többé biztonságban.
A feliratot fordította: Kolontár Elvira